CELEX: 32007R0206
Language: mt
Date: 2007-02-27 00:00:00
Title: Regolament tal-Kummissjoni (KE) Nru 206/2007 tas- 27 ta' Frar 2007 li jemenda r-Regolament (KE) Nru 2247/2003 li jistabbilixxi r-regoli dettaljati għall-applikazzjoni fis-settur taċ-ċanga u l-vitella tar-Regolament tal-Kunsill (KE) Nru 2286/2002 dwar l-arranġamenti applikabbli għall-prodotti agrikoli u l-oġġetti li jirriżultaw mill-proċessar ta' prodotti agrikoli li joriġinaw fl-Istati Afrikani, tal-Karibew u tal-Paċifiku (l-Istati AKP)

5.12.2008         MT              Il-Ġurnal Uffiċjali ta’ l-Unjoni Ewropea                           871

32007R0206

28.2.2007                     IL-ĠURNAL UFFIĊJALI TA’ L-UNJONI EWROPEA                            L 61/15

                 REGOLAMENT TAL-KUMMISSJONI (KE) Nru 206/2007

                                         tas-27 ta' Frar 2007

    li jemenda r-Regolament (KE) Nru 2247/2003 li jistabbilixxi r-regoli dettaljati għall-
         applikazzjoni fis-settur taċ-ċanga u l-vitella tar-Regolament tal-Kunsill (KE)
    Nru 2286/2002 dwar l-arranġamenti applikabbli għall-prodotti agrikoli u l-oġġetti li
       jirriżultaw mill-proċessar ta’ prodotti agrikoli li joriġinaw fl-Istati Afrikani, tal-
                              Karibew u tal-Paċifiku (l-Istati AKP)

IL-KUMMISSJONl TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 2286/2002 tal-10 ta’ Diċembru 2002
dwar l-arranġamenti applikabbli għal prodotti u oġġetti agrikoli li jirriżultaw mill-ipproċessar
ta' prodotti agrikoli li joriġinaw fl-Istati Afrikani, tal-Karibew u tal-Paċifiku (Stati AKP) u r-
Regolament li jħassar (KE) Nru 1706/981, u b’mod partikolari l-Artikolu 5 tiegħu,

Billi;

(1)      Ir-Regolament tal-Kummissjoni (KE) Nru 2247/20032, fuq bażi multiannwali għall-
         perjodi mill-1 ta’ Jannar sal-31 ta’ Diċembru, jiftaħ kwota għall-importazzjoni ta’ ċerti
         prodotti fis-settur taċ-ċanga u l-vitella li joriġinaw mill-Istati tal-AKP. Il-prodotti
         eliġibbli għall-importazzjoni skont din il-kwota huma elenkati fl-Anness I għal dak ir-
         Regolament.

(2)      L-Artikolu 6(1) tar-Regolament tal-Kummissjoni (KE) Nru 1301/2006 li jistipula
         regoli komuni għall-amministrazzjoni ta’ kwoti tariffarji tal-importazzjoni għal
         prodotti agrikoli ġestiti b’sistema ta’ liċenzji tal-importazzjoni [traduzzjoni mhux
         uffiċjali]3 jipprovdi li l-applikanti għal-liċenzji tal-importazzjoni ma għandhomx
         iressqu aktar minn applikazzjoni waħda għal liċenzja tal-importazzjoni għall-istess
         numru tas-serje ta’ kwota fir-rigward ta’ perjodu jew subperjodu ta’ kwota tariffarja
         tal-importazzjoni. Barra minn hekk, l-Artikolu 5(1) tar-Regolament tal-Kummissjoni
         (KE) Nru 1445/95 tas-26 ta’ Ġunju 1995 dwar regoli għall-applikazzjoni ta’ liċenzji

1
         ĠU L 348, 21.12.2002, p. 5.
2
         ĠU L 333, 20.12.2003, p. 37. Ir-Regolament kif emendat l-aħħar bir-Regolament (KE) Nru 1965/2006
         (ĠU L 408, 30.12.2006, p. 26) kif ikkoreġut bil-ĠU L 47, 16.2.2007, p. 21).
3
         ĠU L 238, 1.9.2006, p. 13.
 ---pagebreak--- 872            MT              Il-Ġurnal Uffiċjali ta’ l-Unjoni Ewropea                       5.12.2008

      ta’ importazzjoni u ta’ esportazzjoni fis-settur tal-laħam taċ-ċanga u l-vitella u li
      jħassar ir-Regolament (KEE) Nru 2377/804 jipprovdi li bla ħsara għal dispożizzjonijiet
      aktar speċifiċi, l-applikazzjonijiet għal-liċenzji għandhom isiru għal prodotti ta'
      subintestatura waħda tan-NM jew għal wieħed mill-gruppi ta' subintestaturi elenkati fl-
      Anness I għal dak ir-Regolament. Fid-dawl tal-firxa ta' prodotti li jistgħu jiġu
      importati skont ir-Regolament (KE) Nru 2247/2003, l-applikanti għandu jkollhom id-
      dritt li l-applikazzjoni waħdanija tagħhom, għall-istess numru tas-serje tal-kwota,
      jaqsmuha skont il-kodiċi tan-NM jew grupp ta' kodiċijiet tan-NM.

(3)   Għal finijiet tal-istatistika, il-liċenzji maħruġa skont ir-Regolament (KE)
      Nru 2247/2003 għandhom jispeċifikaw il-kwantitajiet konċernati għal kull kodiċi tan-
      NM jew għall-grupp ta’ kodiċijiet tan-NM.

(4)   Ir-Regolament (KE) Nru 2247/2003 għandu għalhekk jiġi emendat skont dan.

(5)   Il-miżuri pprovduti f’dan ir-Regolament huma skont l-opinjoni tal-Kumitat tal-
      Ġestjoni taċ-Ċanga u tal-Vitella,

ADOTTAT DAN IR-REGOLAMENT:

                                             Artikolu 1

Ir-Regolament (KE) Nru 2247/2003 huwa emendat kif ġej:

(1)     Fl-Artikolu 4(2), għandu jiżdied is-subparagrafu li ġej:

        “Minkejja l-Artikolu 5(1) tar-Regolament (KE) Nru 1445/95, l-applikazzjonijiet
        jistgħu, għall-istess numru tas-serje tal-kwota, ikopru prodott jew prodotti koperti
        mill-kodiċijiet tan-NM jew gruppi ta' kodiċijiet tan-NM elenkati fl-Anness I għal dan
        ir-Regolament. Fil-każ ta' applikazzjonijiet li jkopru bosta kodiċijiet tan-NM,
        għandha tiġi speċifikata, skont il-kodiċi tan-NM jew il-grupp ta’ kodiċijiet tan-NM,
        il-kwantità rispettiva li għaliha tkun qed issir l-applikazzjoni. F'kull każ, il-kodiċijiet
        kollha tan-NM għandhom jintwerew fis-Sezzjoni 16 u d-deskrizzjoni tagħhom fis-
        Sezzjoni 15 tal-applikazzjonijiet u tal-liċenzji.”

(2)     Fl-Artikolu 5(2), għandu jiżdied is-subparagrafu li ġej:

        “Kull liċenzja li tinħareġ għandha tispeċifika l-kwantità konċernata skont il-kodiċi
        tan-NM jew il-grupp ta' kodiċijiet tan-NM.”

                                             Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.

4
      ĠU L 143, 27.6.1995, p. 35. Ir-Regolamet kif emendat l-aħħar bir-Regolament (KE) Nru 1965/2006.
 ---pagebreak--- 5.12.2008      MT             Il-Ġurnal Uffiċjali ta’ l-Unjoni Ewropea               873

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 27 ta' Frar 2007.

                                              Għall-Kummissjoni
                                              Mariann FISCHER BOEL
                                              Membru tal-Kummissjoni